

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 39124 /23.06.2025**

2021

Kereskényi Gábor, Primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind modificarea Anexei nr. 1 la HCL 374/28.11.2024

Obiectiv de investiție: **„*Pistă de biciclete pe coronamentul digului mal drept al râului Someș de la stația de epurare până la limita administrativă a municipiului Satu Mare spre Dara”* – faza de proiectare PTh și execuție lucrări”** din municipiul Satu Mare**,** proiect în susținerea căruia formulez următorul:

**REFERAT DE APROBARE**

Primăria municipiului Satu Mare a semnat în data de 10.11/.2023 contractul privind proiectarea și execuția lucrărilor aferente obiectivului de investiție ***Pistă de biciclete pe coronamentul digului mal drept al râului Someș de la stația de epurare până la limita administrativă a municipiului Satu Mare spre Dara”* – faza de proiectare PTh și execuție lucrări,** cu S.C. ANTREPRIZA DE REPARAȚII ȘI LUCRĂRI ARL CLUJ S.A.

În urma finalizării proiectului tehnic, proiectantul general al lucrării S.C. ELCRIROM CONCEPT S.R.L. în calitate de subcontractant al S.C. ANTREPRIZA DE REPARAȚII ȘI LUCRĂRI ARL CLUJ S.A. depune proiectul tehnic cu nr. 72/2023, recepționat în baza procesului verbal de recepție nr. 9.105 din 11.02.2205.

În data de 14.05.2025 proiectantul general al lucrării depune devizul general al obiectivului de investiții prin adresa cu nr. 769/14.05.2025, nota justificativa privind lucrările suplimentare impuse (rampe acces pista, montarea stratului de geogrilă antifisură, rezultat în urma expertizei tehnice întocmite de către expert tehnic la cerința A7, Costică Sofronie, montarea a 13 bariere de acces la solicitarea Apelor Romane).

În vederea obținerii autorizației de construire aferenta obiectivului de investiții s-a obținut un nou certificat de urbanism, nr. 107 din 12.02.2024, certificatul precedent fiind in afara termenului de valabilitate. Prin certificatul de urbanism nou s-a solicitat obținerea avizului de gospodărire a apelor, care a fost solicitat totodată si de Agenția de Protecție a Mediului Satu Mare, prin Decizia de Evaluare Inițiala nr. 371 din 20.03.2024.

In procesul de obținere aviz de gospodăriri a apelor, avizatorul Apele Romane prin SGA Satu- Mare a solicitat prin adresa 1841/03.07.2024 montarea unor bariere pe coronamentul digului respectiv a pistelor de biciclete, care sa restricționeze accesul traficului auto.

Valoarea lucrărilor suplimentare induse de condiționările sus menționate sunt în sumă de 668.792,92 lei fără TVA,

În urma emiterii ordinului de începere a lucrărilor, antreprenorul a decopertat stratul vegetal si a constatat deficiențe ale terenului de fundare. În acest sens a convocat factorii responsabili în derularea proiectului si s-au întocmit două note de constatare în urma interpretării testelor de capacitate portanta, recomandându-se în acest întocmirea unei expertize în ceea ce privește emiterea unei soluții în ceea ce privește îmbunătățirea terenului de fundare.

Valoarea lucrărilor impuse prin expertiza tehnică este de 802.735,42 lei fără TVA.

Noii indicatori tehnico economici rezultați după elaborarea proiectului tehnic si a devizului general sunt următorii:

Valoarea totală a investiției: 7.409.371,06 lei fără TVA ( 8.803.867,93 lei cu TVA)

din care:

 C + M: 6.355.803,14 lei fără TVA (7.563.405,74 lei cu TVA)

Durata de realizare a investiției: 39 luni și 14 zile calendaristice din care:

* 18 luni și șaptesprezece zile calendaristice pentru proiectare
* 20 luni și 26 zile calendaristice pentru execuție lucrări

Față de cele expuse mai sus, ținând seama și de prevederile din Legea nr. 273/2006 privind finanțele publice locale, cu modificările și completările ulterioare, cu referire la aprobarea proiectelor de investiții publice locale,

Cu raportare și la competențele și atribuțiile consiliului local aprobate prin O.U.G. 57/2019 privind Codul administrativ, cu modificările și completările ulterioare, potrivit cărora acesta hotărăște în condițiile legii și are atribuții privind dezvoltarea economico-socială și de mediu a municipiului și aprobă, la propunerea Primarului, documentațiile tehnico-economice pentru lucrările de investiții de interes local, în condițiile legii,

Propun spre dezbatere și aprobare Consiliului Local al municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**

ing. Criste Florin Calin/ 2 ex.